Hrvatska udruga za arborikulturu

otvara

**NATJEČAJ**

**“PRO stablo”**

Otvoren: od 3.3.2023. (trajno)

Cilj natječaja je zaštita za zajednicu vrijednih i značajnih stabala, te utvrđivanje mjera njege koje treba provesti kako bi im se na stručnoj arborikulturnoj osnovi omogućio zdrav rast, dugovječnost, vitalitet i toliko potrebna briga lokalne zajednice i arborikulturnih stručnjaka koje predstavlja Hrvatska udruga za arborikulturu (HUA). Ovime želimo postići u godini našeg jubileja, kada slavimo 20 godina našeg uspješnog djelovanja promociju arborikulture u Hrvatskoj te poticanje svijesti o važnosti stabala u urbanom prostoru i njihovoj cjeloživotnoj njezi.

U tu svrhu napravit će se baza stabala koja odabere povjerenstvo HUA-e.

Na natječaj se mogu prijaviti pojedinci, udruge, gradovi i lokalna zajednica.

Za natječaj je potrebno priložiti osnovne značajke o stablu koje se kandidira (grad, lokacija) te kratko opisati razlog zašto ga treba proglasiti PRO stablom. Stručnjaci iz HUA-e će pregledom stabla utvrditi zdravstveno stanje te mjere njege koje treba izvesti (orezivanja, sidrenja, prihrana i sl.).

U tekstu se očekuje i fotodokumentacija (barem fotografija stabla). Po mogućnosti se treba pridržavati arborističke terminologije (Rječnik arborikulturnih pojmova) i tehnike orezivanja iz Europskog priručnika za orezivanje stabala.

**Stabla koja imaju neki oblik zaštite sukladnu zakonima Republike Hrvatske (primjerice Spomenik parkovne arhitekture) su isključene iz Natječaja.**

Obrazloženje treba pisati slobodnim stilom (primjerice razlozi zaštite mogu biti impozantne dimenzije, starost, rijetkost vrste, socijalni aspekti i sve što smatrate važnim).

**Dodatne napomene:**

**Dimenzija stabla** - može biti i procjena ali obavezno naznaka da se radi o procjeni)

**Obrazloženje –**

*\*Primjer:*

*Hibridna platana (Platanus x hispanica) u kutu trga Petra Zoranića u gradu Zadru je primjer monumentalnog stabla kratkog debla i upečatljivo dugačkih grana. Visina joj je preko 25 metara, a grana se već na visini od 4 metra. Platane grada Zadra su velikih dimenzija i velike starosti, a kao takva predstavljaju ponos grada ii dio njegovog identiteta. Poznata je bila velika rasprava oko opravdanosti sječe platana u korist terasa kafića, gdje su se građani pobunili protiv uprave grada. Stoga smatram da bi se ovo stablo kao savršen primjer pravilne njege trebalo očuvati.*

**Opis problema na stablu**

*\*Primjer:*

*uključujući eventualnu fotodokumentaciju s opisom slika)*

*Stablo je veoma zdravo s obzirom na prosjek drugih platana slične starosti u gradu, ne pokazuje nikakve znakove bolesti i oštećenja vrata korijena i debla. No, pošto je riječ o iznimno frekventnoj lokaciji u turističkom grada potrebno je sistematično praćenje krošnje. Kao što je navedeno ima dugačke grane kojima treba provjeriti statiku i zdravlje u višim dijelovima krošnje koji se ne vide sa tla. Nadalje treba napomenuti kako je primjećeno postojanje suhih i slomljenih grana u gornjem dijelu krošnje. To je opasno pošto se na tome trgu počinju intenzivno odvijati gradska događanja kao što je „Advent u Zadru“ i druga sa velikom koncentracijom ljudi koji su veliki dio vremena ispod samog stabla.*

FORMA ZA POPUNITI

|  |
| --- |
| **NATJEČAJ**  **“PRO stablo”** |
| **Ime i prezime/naziv podnositelja:**  **Kontakt podaci podnositelja (adresa, telefon, e-mail):** |
| **Dimenzija stabla:** |
| Grad/lokacija stabla:  Opis staništa: |
| Fotografija stabla  (upload) |
| Obrazloženje |
| *Opis problema na stablu* |
| Ime i prezime tko je popunio upitnik, kontakt podaci (telefon, email) |